Viti Levu (Fidjiaans: [ˈβitʃi ˈleβu]; Fidjiaanse Hindi: विटी लेव; letterlik: "Groot Fidji") is die grootste eiland van die eilandnasie Fidji, beide volgens oppervlakte en bevolking. Op die eiland is ook Fidji se hoofstad en grootste stad, Suva, geleë. Van die ander groot stede sluit in Ba, Lautoka, Nausori, Rakiraki, Sigatoka en Nadi; laasgenoemde beskik oor 'n internasionale lughawe. Net noord van Viti Levu is Vanua Levu, die tweede grootste eiland van Fidji, geleë. Viti Levu grens in die ooste aan die Korosee.
Inheemse naam: विटी लेव
Topografiese kaart van Viti Levu
Koördinate 17°48′S 178°0′O﻿ / ﻿17.800°S 178.000°O﻿ / -17.800; 178.000Koördinate: 17°48′S 178°0′O﻿ / ﻿17.800°S 178.000°O﻿ / -17.800; 178.000
Oppervlakte 10 388 vk km
Hoogste punt Tomanivi 1 324 m
Divisies Westelike en Sentrale Divisie
Grootste stad Suva (77 366)
Bevolking 600 000
Bevolkingsgroepe Fidjiane (54,3%), Indo-Fidjiane (38,1%); ander (Asiate, Europeërs, ander Pasifiese eilanders; 7,6%)
Nasa-Satellietbeeld van Fidji met Viti Levu onder
Kaart van Fidji met Viti Levu
Die eiland is van 'n vulkaniese oorsprong en streek oor sowat 106 km in 'n noord-suidelike en sowat 146 km in 'n oos-westelike rigting. Saam met die 5 587 km² grote, sowat 70 km noord geleë buureiland Vanua Levu vorm Viti Levu sowat 90% van Fidji se oppervlakte. Met 'n bevolking van sowat 600 000 bly omtrent driekwart van Fidji se bevolking op Viti Levu.
Viti Levu is glo langer bevolk as die noordelike buureiland Vanua Levu. Volgens mondelike oorlewerings het die eerste Melanesiese settlers by Vuda Point voet aan wal gesit en Viseisei gestig, dalk Fidji se oudste nedersetting, alhoewel argeoloë hierdie teorie verwerp.
Wikimedia Commons het meer media in die kategorie Viti Levu.
(en) Toerisme-inligting oor Viti Levu op Wikivoyage
(en) "Viti Levu". Encyclopædia Britannica. Besoek op 17 April 2020.
Ontsluit van "https://af.wikipedia.org/w/index.php?title=Viti_Levu&oldid=2164184"
Last edited on 17 April 2020, at 18:00
Die bladsy is laas op 17 April 2020 om 18:00 bygewerk.